Babalykie op vullishoop gevindArgieffoto Sers. Kelebogile Moleko, woordvoerder van die polisie, het gesê mense wat Vrydag op die vullishoop rondgekrap het, het op die lykie afgekom en die polisie ontbied. Moleko het gesê die baba het blou kleertjies aangehad en was in ŉ geel kombersie toegedraai. ŉ Rooi plastieksak met weggooidoeke is ook op die toneel gevind. Volgens Moleko is die baba op die toneel dood verklaar en na die Phokeng-lykshuis geneem waar ŉ nadoodse ondersoek Maandag gedoen sal word. ŉ Geregtelike doodsondersoek is geopen.